Cuneiform Tablet KTS 2 26
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
<big_gap> 20 ma-na KÙ.BABBAR ku-nu-ki-a ni-is-ḫa-sú DIRI ša-du-a-sú ša-bu ku-tal-la-nu-um na-áš-a-ku-nu-ti šu-ma AN.NA 16 GÍN.TA ù e-li-iš i-za-az ša 10 ma-na KÙ.BABBAR AN.NA SIG₅ šu-uq-lam ša-ma-nim ša 8 ma-na KÙ.BABBAR ku-ta-ni ša 1 ma-na KÙ.BABBAR ší-ma-a ša a-ki-dì-e i-a-ti ù ša 1 ma-na KÙ.BABBAR a-na tám-kà-ri-im mì-iš-lam lu-bu-ší ma-as-ú-tim mì-iš-lam ku-sí-a-tim dam-qá-tim ša-ma-nim-ma a-na <gap> ku-tal-lá-nim pí-iq-da-ma iš-ti a-li-ki-im pá-nim-ma ṭur₄-da-ni-šu šu-ma i-na 16 GÍN.TA AN.NA ba-at-qum i-za-a <big_gap> <gap> <big_gap> ku-ta-nu <big_gap> ša ta-ša-a-ma-ni-ni lu za-ku <big_gap> ti-a-tim